Alexandru Todea

Alexandru Todea (født 5. juni 1912 i Teleac - den gang i kongedømmet Ungarn - senere i Romania, død 22. mai 2002 i Târgu Mureș i  Romania) var en av Den katolske kirkes kardinaler.

Han var et av mange kirkelige ofre for Romanias kommunistiske regime, og satt fengslet i Jilava, Sighet og Pitești.

Han var erkebiskop av Făgăraș og Alba Iulia for rumensk-bysantinerne 1990–1994. Han ble kreert til kardinal av pave Johannes Paul II i 1991.

Liv og virke
Bakgrunn
Alexandru Todea var den trettende av de 16 barna til bondefamilien Gheorghe og Maria Todea. Han gikk på barneskolen i hjembyen og i Căcuci, og ungdomsskolen i Reghin. Han fulgte de høyere klassene ved Sfântul Vasile cel Mare gymnasium i Blaj. I 1933 besto han baccalaureateksamen.Ieromonah Dr. Silvestru A. Prunduș OSMB & Clemente Plaianu, (1992): Cardinalul Dr. Alexandru Todea. La 80 de ani (1912-1992), p. 14.

Høsten 1933 ble han tatt opp som førsteårsstudent ved Det teologiske akademi i Blaj. Etter et år med universitetsstudier i Blaj, sendte høsten 1934 metropolitan Vasile Suciu ham for høyere teologiske studier i Roma, ved Propaganda Fide-kollegiet. I Den evige stad tatt opp direkte til andre års filosofi, og deretter fulgte ytterligere fem år med teologi.

Den 11. desember 1938, mens han var student i det 4. året i teologi, ble han ordinert til diakon i Roma av Iuliu Hossu, biskop av Cluj-Gherla, i nærvær av de rumenske ambassadører akkreditert til Italia og Den hellige stol. Etter at Alexandru Todea fullførte sine høyere studier i teologi, forsvarte han sin doktorgradsavhandling med tittelen «De doctrina millenaria, tractatus exegetico-dogmaticus», i 1940, og ble promovert til doktor i teologi.

Prest
Alexandru Todea ble ordinert til prest av den russiske katolske biskop Alexandre Evreinoff (Aleksandr Jevreinov) i 1939, som medlem av den rumensk-bysantinske kirke som er i full enhet med Pavestolen. Han arbeidet som prest i det rumensk-katolske erkebispedømmet Făgăraș og Alba Iulia som metropolitt Alexandru Nicolescus sekretær. 

Fra 1941 var han religionslærer ved den rumenske lærerinneskolen, og deretter ved høyskolen «Sfântul Vasile», samt ved andre skoler i Blaj, hvor han underviste i religion, latin og italiensk. Han talte fransk flytende siden gymnasårene.

Fra 1945 til oktober 1948 arbeidet Alexandru Todea som sogneprest og distriktsdiakon i Reghin. I løpet av denne perioden ble han arrestert flere ganger av kommunistiske myndigheter.

I 1948 ble det slutt, da kommunistene besluttet at den rumensk-katolske kirke skulle avskaffes og dets medlemmer og eiendommer tvangstilskrives den rumenske ortodokse kirke. Han var allerede blitt arrestert flere ganger mellom 1945 og 1948, men hadde rømt.

Biskop
I 1950 ble han hemmelig utnevnt til biskop. Anbefalingen om å eleveret Todea til biskoppelig rang kom fra kardinal Pietro Parente, aom hadde vært hans doktorgradsveileder i Roma.Alexandru Petărlecean, Ion Moldovan: Cardinalul Alexandru Todea. In memoriam, Blaj 2002, pag. 68 și urm. Todea ble ordinert som titulærbiskop av Cesaropolis, for å assistere biskop Ioan Suciu, apostolisk administrator av erkebispedømmet Alba Iulia og Făgăraș (basert i Blaj).

Han ble i hemmelighet bispeviet av biskop Joseph Schubert den 19. november 1950. Det skjedde ikke under noen messe, men i sakristiet i Sfântul Iosif-katedralen i Bucuresti, og uten noen medkonsekrerende. Den eneste som ellers var til stede, var presten George Guțiu. Biskop Schubert var selv blitt hemmelig bispeviet tidligere samme år. 

Etter bispevielsen fortsatte biskop Todea å leve og arbeide hemmelig, og returnerte til Reghin.  Securitate fikk snart vite om ordinasjonen av den nye biskopen og fant ut navnet på den nye hierarken.

Den 31. januar 1951 ble han funnet og arrestert av det politiske politi Securitate under Gheorghiu-Dejs kommunistiske regime. Han ført til sikkerhetspolitihovedkvarteret i Reghin, deretter til Târgu Mureș, hvoretter han ble overført til innenriksdepartementets anlegg i Jilava og Uranus, der han ble etterforsket for 13 måneder. Ved rettssaken 15. februar 1952 ba aktor om  dødsdom.Cu mențiunea: „Periculos pentru societate” Bucarestis militærdomstol dømte ham til hardt arbeid på livstid. 

Den 28. februar 1952 ble han flyttet til Sighet fengsel, hvor alle de andre rumenske biskopene forent med Roma allerede var fengslet, med unntak av biskop Vasile Aftenie, som var blitt drept i Bucuresti 10. mai 1950. I fengselet fikk han i oppgave å rengjøre korridorene så vel som andre steder. Etter 13 år i fengsel ble han benådet i august 1964, sammen med alle politiske fanger. Men utenfor murene ble han men satt i husarrest.

I 1986 holdt bispekonferansen for den forbudte gresk-katolske (rumensk-bysantinske) kirke et hemmelig møte og valgte biskop Todea til sin leder. I 1989 fikk kirken sin frihet tilbake, og bekreftet Todea i hans embede neste år. Han hadde tilbragt 16 år i fengsel og 27 år i husarrest i kommunistregimets tid.

Erkebiskop
Han ble promovert til erkebiskop av Făgăraș og Alba Iulia for rumensk-bysantinerne i 1990.
Kardinal
Han ble kreert til kardinal av pave Johannes Paul II den 28. juni 1991; han ble tildelt Sant'Atanasio a Via Tiburtina som sin romerske tittelkirke.

I 1992 fikk han hjerneslag som lammet ham og henviste ham til rullestolen; i 1994 gikk han av som erkebiskop av Făgăraș og Alba Iulia.

 Episkopalgenealogi 
Hans episkopalgenealogi er:

 Kardinal Scipione Rebiba  (1504-1577) 
 Kardinal Giulio Antonio Santorio  (1532-1602) *bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale  (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Erkebiskop Enrico Enríquez (1701-1756) *1743
 Erkebiskop Manuel Quintano Bonifaz (1698-1774) *1749
 Kardinal Buenaventura Córdoba Espinosa de la Cerda (1724-1777) *1761
 Kardinal Giuseppe Maria Doria Pamphilj (1751-1816) *1785
 Pave Pius VIII (1761-1830) *1816
 Pave Pius IX (1792-1878) *1827
 Kardinal Raffaele Monaco La Valletta (1827-1896) *1874
 Kardinal Francesco di Paolo Satolli (1839-1910) *1888
 Kardinal Denis Joseph Dougherty (1865-1951) *1903
 Erkebiskop Gerald Patrick Aloysius O'Hara (1895-1963) *1929
 Biskop Joseph Schubert (1890-1969) *1950
 Kardinal Alexandru Todea (1912-2002) *1950www.catholic-hierarchy.org todea, lest 4. september 2022

Litteratur
  Valentin Borda and Mircea Borda, Alexandru Todea: protopop, episcop, mitropolit, cardinal în Biserica Română Unită cu Roma, Greco-Catolică, Târgu-Mureș: Casa de editură Petru Maior, 1999.  
 Silvestru Augustin Prunduș and Clemente Plăianu, Cardinalul Dr. Alexandru Todea: la 80 de ani (1912-1992), Ordinul Sfînful Vasile cel Mare, Provincia "Sf. Apostoli Petru si Pavel", 1992.  
 Silvestru Augustin Prunduș and Clemente Plăianu, Catolicism și Ortodoxie Românească – scurt istoric al Bisericii Române Unite, Cluj-Napoca: Casa de Editură Viața Creștină, 1994.

 Referanser 

 Eksterne lenker 
 Biografi på The Cardinals of the Holy Roman Church

Kategori:Rumenske kardinaler
Kategori:Rumenske katolske biskoper
Kategori:Personer fra den kalde krigen
Kategori:Personer fra Mureș
Kategori:Linjen Rebiba